"Cocktailul" care aduce moartea. Tânăr, drogat cu 27 de substanţe în acelaşi timp
- Georgiana Dragomir
- 24 martie 2024, 12:52
Un tânăr din România a ajuns la dezintoxicare, după ce a consumat un "cocktail" din 27 de droguri, o adevărată "bombă" pentru organism, precizeză medicii. Testele de laborator pot depista prezența până la 100 de substanțe interzise în corp. Efectele drogurilor asupra sănătății sunt devastatoare.
Cocktailul care aduce moartea. Un tânăr a combinat peste 20 de droguri. A ajuns la dezintoxicare
"26, 27 de substanţe, de droguri şi metaboliţii acestora erau în sistem. Acesta este analizorul cantitativ la care lucrăm, este cromatografie lichidă cuplată cu spectometru de masă şi poate testa până la 108 substanţe, droguri pe care le pot consuma pacienţii noştri, sunt testate în urină aceste substanţe şi pe urmă noi le interpretăm şi vedem cantitativ exact cât au consumat din fiecare substanţă. Ori că au consumat mai de mult putem vedea şi urme în urină, ori că au consumat în cantitate mică mai multe combinaţii, cocktailuri cum s-ar spune", a declarat, pentru News.ro, dr. Ruxandra Manea, medic primar de medicină de laborator la Spitalul "Sfântul Stelian".
Conform specialiștilor antidrog, efectele drogurilor asupra corpului uman sunt devastatoare. Pot apărea boli grave, pierderi de memorie, afecțiuni ale sistemului nervos, pierderea dinților, pierdere în greutate., abcese și infecții ale pielii, deces. De cele mai multe ori, dependenții de droguri ajung pe mâna medicilor când sunt, deja, în sevraj.
Cele mai consumate droguri din România. Cum ajune un medicament, eliberat pe bază de rețetă, să fie consumat drept drog
Sursa citată spune că tot mai întâlnit în consum este şi fentanylul, un analgezic opioid sintetic utilizat ca anestezic general şi în tratamentul durerilor cronice şi severe, eliberat numai pe bază de reţetă specială pentru substanţe narcotice, dar utilizat ilegalt ca drog.
"Sş putea spune că benzodiazepine, cu gabapentin care este un potenţator, morfină, metadonă, că pacienţii noştri sunt trataţi cu metadonă aici. Am găsit şi cu fentanyl. Zopiclone, cum se spun, legale", s-a exprimat dr. Ruxandra Manea, conform sursei citate.
Canabisul este, de asemenea, unul dintre drogurile "preferate" ale românilor, arată statisticile autorităților.